ಮದುವೆ ಮೆರವಣಿಗೆಯಲ್ಲಿ ಗಾಬರಿಗೊಂಡು ಯರ್ರಾಬಿರ್ರಿ ಓಡಿದ ಕುದುರೆ ಎದ್ದುಬಿದ್ದು ಓಡಿದ ಜನ.! ಮದುವೆ ಸಂಭ್ರಮಾಚರಣೆ ವೇಳೆ ಕುದುರೆ ಗಾಬರಿಗೊಂಡು ಹುಚ್ಚುಹುಚ್ಚಾಗಿ ಓಡಿದ ಪ್ರಸಂಗವೊಂದು ಉತ್ತರ ಪ್ರದೇಶದಲ್ಲಿ ನಡೆದಿದೆ. ರಸ್ತೆಯಲ್ಲಿ ಟ್ರಕ್ ಗೆ ಕಟ್ಟಲಾಗಿದ್ದ ಹತ್ತಾರು ಸ್ಪೀಕರ್ನಲ್ಲಿ ಬರುತ್ತಿದ್ದ ಸಿನಿಮಾ ಹಾಡಿಗೆ ಕಿಕ್ಕಿರಿದು ಸೇರಿದ ಜನರ ಕುಣಿತದ ನಡುವೆ ಏಕಾಏಕಿ ಗೊಂದಲ ವಾತಾವಣ ನಿರ್ಮಾಣವಾಯಿತು. ಜನರ ನಡುವೆ ಇದ್ದ ಕುದುರೆ ಆ ಸದ್ದಿಗೆ ಕಿರಿಕಿರಿ ಅನುಭವಿಸಿ ಎಗರಿ ಹಾರಿಕೊಂಡು ಜನರ ನಡುವೆಯಿಂದ ಹೊರಕ್ಕೆ ಬಂದಿದೆ. ಈ ವೇಳೆ ಅಲ್ಲಿದ್ದ ಕೆಲವರಿಗೆ ಸಣ್ಣಪುಟ್ಟ ಗಾಯವಾದಂತಿದೆ. ಆದರೆ, ಕುದುರೆ ಎರಡು ಕಾಲಿನಲ್ಲಿ ನೆಗೆದಿದ್ದರಿಂದ ಅಲ್ಲಿದ್ದವರಂತೂ ಗಾಬರಿಗೊಂಡರು. ಐಪಿಎಸ್ ಅಧಿಕಾರಿ ದೀಪಾಂಶು ಕಾಬ್ರಾ ಈ ವಿಡಿಯೊವನ್ನು ಹಂಚಿಕೊಂಡಿದ್ದಾರೆ. ವಿಡಿಯೊದ ಆರಂಭದಲ್ಲಿ ರಸ್ತೆಯ ಮೇಲಿದ್ದ ಜನಸಮೂಹವು ಟ್ರಕ್ನ ಸ್ಪೀಕರ್ಗಳಿಂದ ಮೊಳಗುತ್ತಿದ್ದ ಬಾಲಿವುಡ್ ಹಾಡಿಗೆ ಡ್ಯಾನ್ಸ್ ಮಾಡುವುದನ್ನು ಕಾಣಬಹುದು. ಜನಸಮೂಹದ ನಡುವೆ ಕುದುರೆ ಕಾಣಿಸುತ್ತಿರಲಿಲ್ಲ. ಆದರೆ, ಭಯಗೊಂಡ ಹುಚ್ಚುಹುಚ್ಚಾಗಿ ಜಿಗಿಯುತ್ತಾ ಓಡಿ ಹೊರಗೆ ಬರುವುದು ನಂತರ ಕಾಣಿಸುತ್ತದೆ. ಸ್ಥಳದಲ್ಲಿ ಗಲಾಟೆಯಿಂದಾಗಿ ಕುದುರೆ ತಳಮಳಗೊಂಡಿರುವುದು ಖಚಿತ ಎಂದು ಆ ಅಧಿಕಾರಿ ಟ್ವೀಟ್ ಮಾಡಿದ್ದಾರೆ. ಕುದುರೆಯ ಬಗ್ಗೆ ಸೂಕ್ಷ್ಮತೆ ಮತ್ತು ಮಾನವೀಯತೆಯನ್ನು ತೋರಿಸಿದರೆಂದು ನಾನು ಬಯಸುತ್ತೇನೆ ಎಂದು ಹೇಳಿದ್ದಾರೆ.